Святая Тэрэза, пранікаючы на малітве ў таямніцы Евангелля, ты пазнала ўсё жыццё Марыі. І тады ты заўважыла, што Яе жыццё і тваё вельмі падобныя. У вопыце перажывання Бога мы бачым у Марыі вялікія рэчы. Ты прыгадвала сабе пра іх: гэта таямніца ўцелаўлення, але таксама і таямніца ўкрыжавання; давер Марыі і Яе цярпенне разам з Сынам. Перадусім, аднак, ты падкрэсліваеш Яе звычайнае, штодзённае жыццё: чалавечае цярпенне і смутак, штодзённы клопат пра дом, пра Езуса, пра Юзафа. Дапамажы нам і тым, каго мы даручаем Богу ў гэтай навэнне, зразумець, што святасць рэалізуецца ў штодзённасці, у вернасці сваім абавязкам стану. Дапамажы нам так, як ты, углядацца ў Марыю. Дапамажы зразумець Яе fiat даверу, Яе Magnificat праслаўлення. Дапамажы нам разам з Марыяй шукаць і знаходзіць Езуса ў нашым жыцці. А перадусім выпрасі нам апеку Марыі, а таксама ласку вучыцца ад Яе жыць з Езусам і для Езуса ў кожную хвіліну.